Държавен вестник, бр. 91, 2006 г., стр. 58

С Т Р .  58
Д Ъ Р Ж А В Е Н   В Е С Т Н И К
Б Р О Й  91
Член 20
Отговорност
1. Принцип и обхват на отговорността:
1.1. Пощенската администрация отговаря за
сумите, внесени на гишето или отнесени в де-
бит по сметката на подателя, до момента, в
който записът бива изплатен редовно или смет-
ката на получателя бива кредитирана.
1.2. Пощенската администрация е отговор-
на за грешните указания, които е предоставила
и които са довели било до неизплащане, било
до грешки при изпълнение на превода на па-
ричните средства. Отговорността обхваща и
грешки при конвертирането, както и грешки
при предаването.
1.3. Пощенската администрация се освобож-
дава от всякаква отговорност:
1.3.1. в случай на закъснение, което е станало
при предаването, изпращането или изплащане-
то на ценните книжа и платежните нареждания;
1.3.2. когато вследствие на унищожаване на
служебни документи поради непреодолима
сила не може да даде отчет за извършения
превод на парични средства, освен ако по друг
начин не е било установено доказателство за
нейната отговорност;
1.3.3. когато подателят не е направил рекла-
мация в срока, предвиден в член 19;
1.3.4. когато предписаният срок за записите
е изтекъл в страната на издаването.
1.4. В случай на възстановяване на сумата,
независимо от причината сумата, за възстано-
вяване на подателя не може да превиши тази,
която той е внесъл или която е била вписана в
дебита на неговата сметка.
1.5. Пощенските администрации могат да се
договарят помежду си да прилагат условия с
по-разширен обхват на отговорност, пригоден
към нуждите на техните вътрешни служби.
1.6. Условията по прилагане на принципа за
отговорността и в частност въпросите за опре-
деляне на отговорността, изплащането на дъл-
жимите суми, обжалванията, срокът на изпла-
щане и разпоредбите, отнасящи се до възстано-
вяването на администрацията, изплатила обез-
щетението, са описани в правилника.
Г л а в а  п е т а
ЕЛЕКТРОННИ МРЕЖИ
Член 21
Общи разпоредби
1. За предаването на платежни нареждания
по електронен път пощенските администрации
използват мрежата на ВПС или всяка друга
мрежа, позволяваща бързо, гъвкаво и сигурно
изпълнение на вирменти.
2. Електронните финансови услуги на ВПС са
уредени между пощенските администрации на
основата на двустранни споразумения. Общите
правила за функционирането на електронните
финансови услуги на ВПС са съобразени със
съответните разпоредби в актовете на съюза.
Г л а в а  ш е с т а
РАЗНИ РАЗПОРЕДБИ
Член 22
Молба за откриване на текуща пощенска
сметка в чужбина
1. При откриване на текуща пощенска смет-
ка или на друга сметка в чужбина или когато е
подадена молба за ползване на финансова услу-
га в чужбина, пощенските организации на стра-
ните по това споразумение се договарят да ока-
жат съдействие при използването на съответ-
ните услуги.
2. Страните могат да се договорят двустран-
но за съдействие, което могат да си оказват
взаимно относно подробната процедура, която
да следват, и се договарят за разходите, свърза-
ни с осъществяването на това съдействие.
Г л а в а  с е д м а
ЗАКЛЮЧИТЕЛНИ РАЗПОРЕДБИ
Член 23
Заключителни разпоредби
1. Конвенцията се прилага, в случай на необ-
ходимост, по аналогия за всичко, което не е
изрично уредено в това споразумение.
2. Член 4 от устава не се прилага към това
споразумение.
3. Условия за одобрение на предложения,
отнасящи се до това споразумение и неговия
правилник:
3.1. За да станат изпълними предложенията,
представени на конгреса и отнасящи се до това
споразумение, те трябва да бъдат одобрени от
мнозинството на присъстващите и гласуващи
страни членки, имащи право на глас, които
участват в споразумението. Най-малко полови-
ната от тези страни членки, представени на
конгреса и имащи право на глас, трябва да при-
състват в момента на гласуването.
3.2. За да станат изпълними предложенията,
които се отнасят до правилника на това спора-
зумение, те трябва да бъдат одобрени от мно-
зинството на членовете на Съвета по пощенска
експлоатация, които са страни по споразуме-
нието и имат право на глас.
3.3. За да станат изпълними внесените меж-
ду два конгреса предложения, които се отнасят
до това споразумение, те трябва да получат:
3.3.1. две трети от гласовете, като най-малко
половината от страните членки, които са стра-
ни по споразумението и имат право на глас, са
участвали в гласуването, ако се отнася до доба-
вяне на нови разпоредби;
3.3.2. мнозинството от гласовете, като най-
малко половината от страните членки, които са
страни по споразумението и имат право на глас,
са участвали в гласуването, ако се отнася до изме-
нения на разпоредбите в това споразумение.
3.3.3. мнозинството от гласовете, ако се от-
нася до тълкуване на разпоредби в това спо-
разумение.